Verteenwoordiging tydens griewe en dissiplinere verhore - Solidariteit WêreldSolidariteit Wêreld
Solidariteit het verreweg die grootste regsafdeling van alle vakbonde in Suid-Afrika.
’n Kardinale element van werkbeskerming is kundige en effektiewe verteenwoordiging tydens interne griewe en dissiplinêre verhore.
Solidariteitlede binne die SAPD word tans ontneem van verteenwoordiging tydens dissiplinêre verhore, selfs in omstandighede waar dit hulle vakbond van keuse is om hulle tydens interne griewe en dissiplinêre verhore te verteenwoordig.
Hierdie verteenwoordiging is ’n wesenlike belang wat nie deur die bestaande vakbonde, POPCRU en SAPU, aangespreek word nie, selfs al betaal die lede agentskapsgelde, en hulle moet tevrede wees om verteenwoordig te word deur vakbonde wat nie hulle eerste keuse is nie en in sekere omstandighede teen hulle belange optree met die sluit van kollektiewe ooreenkomste.
Solidariteit het dus ’n wesenlike belang by namens wie hy optree wanneer hy lede in dissiplinêre verhore en interne griewe verteenwoordig, en staan die lede by met die nodige advies om deur die interne prosesse te gaan.